Rohde weer agter tralies | Maroela Media
Rohde weer agter tralies
Argieffoto van Jason Rohde. (Foto: Armand Hough/ANA)
Die veroordeelde moordenaar Jason Rohde is weer agter tralies nadat hy hom Saterdag by die polisiestasie in Stellenbosch oorgegee het.
Dit volg nadat die Wes-Kaapse hooggeregshof Donderdag sy aansoek om 'n verlenging van sy borgtog handende sy appèlaansoek in die Konstitusionele Hof van die hand gewys het.
Singabakho Nxumalo, woordvoerder van die departement van korrektiewe dienste (DKD), het Sondag aan Maroela Media gesê Rohde is tans by die Drakenstein- korrektiewe sentrum in aanhouding.
Rohde sal hiér in aanhouding bly totdat sy appèlaansoek aangehoor word.
Rohde moet tans 15 jaar tronkstraf uitdien vir die moord op sy vrou, Susan, nadat sy appèl teen sy vonnis van 20 jaar tronkstraf verlede maand geslaag het.
Rohde is in 2018 skuldig bevind aan die moord op Susan asook regsverydeling nadat hy destyds die moordtoneel soos dié van 'n selfmoord opgestel het.
Susan se liggaam is aangetref in 'n toegesluite badkamer van die kamer wat sy in Julie 2016 met haar man by die luukse Spier-wynlandgoed in Stellenbosch gedeel het. 'n Elektriese koord was om haar nek gedraai en aan 'n haak agter die badkamerdeur vasgemaak.
Pa en seun gestraf oor renosterhoring, haaivin
Entrepreneurs toor goudmyn uit rommelhoop
Goed so. Geregtigheid moet seëvier.
Hierdie moordverhaal lees klinies soos die van die "Pofadder Hotel Moordsaak", "Griekwastad Moord" & "Wes-Kaap "Bylmoord" en laat 'n galbitter smaak in die opvoedkundige samelwening. Alhoewel daar 'n meriete aan elk van hierdie tragiese gebeurtenisse gekoppel word bleik die sogenaamde "lewenslank" tronkstraf vir moord; GEEN / WYNIG inpak te maak om ander potensiele soortgelyke agtergrondverhale van dieselfde uiteinde te weerhou en het absoluut GEEN afskrikwaarde om die potensiele moordenaar/es na ander insigte te lei soos bv "skeiding". Jaloese, Nyd, Geldgierigheid, Erge Besitlikheid, Fisiese Aggressie is aan toeneem en lei almal na lewensverlies wyl "lewenslange tronkstrawwe" teenstaande wissel van 10j, 15,… Lees meer »